21.12.2022
MT
Il-Ġurnal Uffiċjali tal-Unjoni Ewropea
L 327/29
Artikolu 15 Għajnuna għall-konsolidazzjoni tal-art Għajnuna għall-konsolidazzjoni tal-art agrikola għandha tkun kompatibbli mas-suq intern skont it-tifsira tal-punt (c) talArtikolu 107(3) tat-Trattat u għandha tiġi eżentata mir-rekwiżit tan-notifika tal-Artikolu 108(3) tiegħu meta tissodisfa lkundizzjonijiet stabbiliti fil-Kapitolu I ta’ dan ir-Regolament u tingħata għall-kostijiet legali u amministrattivi u tkun limitata għalihom, inklużi kostijiet għal stħarriġ, sa mhux aktar minn 100 % tal-kostijiet reali mġarrba.
Artikolu 16 Għajnuna għal investimenti li jikkonċernaw ir-rilokazzjoni ta’ bini tal-farms 1.
Għajnuna mogħtija lill-SMEs attivi fil-produzzjoni agrikola primarja għal investimenti li jirrigwardaw ir-rilokazzjoni ta’ bini ta’ farm għandha tkun kompatibbli mas-suq intern skont it-tifsira tal-Artikolu 107(3)(c) tat-Trattat u għandha tkun eżentata mir-rekwiżit tan-notifika tal-Artikolu 108(3) tiegħu fejn tissodisfa l-kundizzjonijiet stabbiliti f’dan l-Arti­ kolu u fil-Kapitolu I ta’ dan ir-Regolament.
2.
Ir-rilokazzjoni tal-bini tal-farm għandu jkollha objettiv ta’ interess pubbliku.
L-interess pubbliku invokat sabiex ikun ġustifikat l-għoti ta’ għajnuna skont dan l-Artikolu għandu jkun speċifikat fiddispożizzjonijiet rilevanti tal-Istat Membru kkonċernat. 3.
Meta r-rilokazzjoni ta’ bini ta’ farm tkun sempliċiment tikkonsisti fiż-żarmar, fit-tneħħija u fil-bini mill-ġdid ta’ faċilitajiet eżistenti, l-intensità tal-għajnuna għandha tkun limitata għal 100 % tal-kostijiet li fil-fatt iġġarrbu għal attivi­ tajiet bħal dawn. 4.
Fejn, barra ż-żarmar, it-tneħħja u l-bini mill-ġdid ta’ faċilitajiet eżistenti hekk kif imsemmija fil-Paragrafu 3, irrilokazzjoni tirriżulta f’modernizzazzjoni ta’ dawn il-faċilitajiet jew f’żieda fil-kapaċità tal-produzzjoni, l-intensitajiet talgħajnuna għal investimenti msemmija fl-Artikolu 14(12) u (15) għandhom japplikaw fir-rigward tal-kostijiet relatati malmodernizzazzjoni tal-faċilitajiet jew iż-żieda fil-kapaċità tal-produzzjoni.
Għall-iskop ta’ dan il-paragrafu, is-sempliċi sostituzzjoni ta’ bini eżistenti jew ta’ faċilitajiet, b’bini jew b’faċilitajiet ġodda u moderni mingħajr ma tinbidel b’mod fundamentali l-produzzjoni jew it-teknoloġija involuta, ma għandhiex titqies li hija relatata mal-modernizzazzjoni. 5.
L-intensità massima tal-għajnuna tista’ tilħaq sa 100 % tal-kostijiet eliġibbli jekk ir-rilokazzjoni tikkonċerna attivi­ tajiet qrib villaġġ rurali, bil-għan li tittejjeb il-kwalità tal-ħajja jew tiżdied il-prestazzjoni ambjentali tal-villaġġ rurali.
Artikolu 17 Għajnuna għal investimenti relatati mal-ipproċessar jew il-kummerċjalizzazzjoni ta’ prodotti agrikoli 1.
Għajnuna għall-investimenti b’rabta mal-ipproċessar jew il-kummerċjalizzazzjoni ta’ prodotti agrikoli għandha tkun kompatibbli mas-suq intern skont it-tifsira tal-Artikolu 107(3) (c) tat-Trattat u għandha tkun eżentata mir-rekwiżit ta’ notifika tal-Artikolu 108(3) tiegħu jekk tissodisfa l-kundizzjonijiet stabbiliti f’dan l-Artikolu u fil-Kapitolu I ta’ dan irRegolament. 2.
L-investiment għandu jikkonċerna assi tanġibbli jew intanġibbli b’rabta mal-ipproċessar ta’ prodotti agrikoli jew ilkummerċjalizzazzjoni ta’ prodotti agrikoli. 3.
Investimenti b’konnessjoni mal-produzzjoni ta’ bijofjuwils magħmula mill-ikel ma għandhomx ikunu eliġibbli għal għajnuna skont dan l-Artikolu. 4.
Għal investiment li jeħtieġ valutazzjoni tal-impatt ambjentali skont id-Direttiva 2011/92/UE l-għajnuna għandha tkun soġġetta għall-kundizzjoni li tkun saret it-tali valutazzjoni u li jkun ingħata l-permess għall-iżvilupp għall-proġett ta’ investiment ikkonċernat qabel id-data tal-għoti tal-għajnuna individwali.
5.
L-għajnuna għandha tkopri l-kostijiet eliġibbli li ġejjin:
(a) il-kostruzzjoni, l-akkwist, inkluż il-kiri, jew it-titjib ta’ proprjetà immobbli, inklużi investimenti f’wajers passivi interni jew kejbils strutturati għal networks tad-data u, jekk meħtieġ, il-parti anċillari tan-network passiv fuq ilproprjetà privata barra l-bini, bix-xiri ta’ art eliġibbli biss sa punt li ma jaqbiżx l10 % tat-total tal-kostijiet eliġibbli tal-operazzjoni kkonċernata; (b) ix-xiri jew il-lokazzjoni b’opzjoni ta’ xiri ta’ makkinarju u tagħmir sal-valur tas-suq tal-assi;